Tsezar Kunikov

Tsezar Lvovitš Kunikov (; 23. kesäkuuta 1909 – 14. helmikuuta 1943) oli neuvostoliittolainen merivoimien jalkaväen majuri, jonka johtama desanttiosasto valtasi Malaja Zemljan sillanpääaseman Novorossijskissa helmikuussa 1943. He pitivät alueen hallussaan ja estivät saksalaisten pääsyn kaupungin satamaan 225 päivää, kunnes vihollinen vetäytyi kaupungista. Kunikov haavoittui kuolettavasti operaation toisella viikolla.

Kunikov syntyi juutalaiseen perheeseen Donin Rostovissa vuonna 1909. Hän aloitti insinööriopinnot Moskovan teknillisessä valtionyliopistossa vuonna 1932 ja työskenteli moskovalaisilla tehtailla. Saksan hyökättyä Neuvostoliittoon Kunikov ilmoittautui vapaaehtoisena Mustanmeren laivaston jalkaväkeen. Hänelle myönnettiin Neuvostoliiton sankarin kunnianimi kuolemansa jälkeen.


Lähteet

Aiheesta muualla
 Tsezar Kunikovin tiedot warheroes.ru-tietokannassa 
 Куников Цезаpь Львович  (donvrem.dspl.ru)

Luokka:Neuvostoliittolaiset toisessa maailmansodassa kaatuneet
Luokka:Neuvostoliiton sankarit
Luokka:Vuonna 1909 syntyneet
Luokka:Vuonna 1943 kuolleet